**Tiszavasvári Város Önkormányzata**

**Képviselő-testülete**

**10/2020. (I. 30.) Kt. számú**

**határozata**

**A Tiszavasvári Sportegyesülettel kötendő szakmai együttműködésről**

Tiszavasvári Város Önkormányzatának Képviselő-testülete a Magyar Kézilabda Szövetség Országos Tornaterem Felújítási Program keretében meghirdetett nyílt pályázatáról szóló előterjesztést megtárgyalta és az alábbi határozatot hozta:

1. Felhatalmazza a polgármestert, hogy a határozat mellékletében foglalt tartalommal aláírja a szakmai együttműködési megállapodást.
2. Felkéri a polgármestert, hogy értesítse a Tiszavasvári Sportegyesületet a testület döntéséről

**Határidő:** azonnal **Felelős:** Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**

**A 10/2020. (I.30.) Kt. számú határozat melléklete**

**Együttműködési Megállapodás**

amely létrejött egyrészről a **Tiszavasvári Sportegyesület** (székhely: 4440 Tiszavasvári, Városháza tér 4., nyilvántartási száma: 15-02-0001136, adószáma: 18792526-2-15, a Magyar Kézilabda Szövetség tagjaként nyilvántartott sportszervezet, képviseletében: Nácsa Balázs elnök), a továbbiakban: Egyesület

másrészről **Tiszavasvári Város Önkormányzata** (székhely: 4440 Tiszavasvári, Városháza tér 4., statisztikai azonosító jel: 15732468-8411-321-15, adószám: 15732468-2-15, képviselő: Szőke Zoltán polgármester), a továbbiakban: Önkormányzat

**/együttesen: Felek/** között alulírott napon és helyen az alábbiak szerint:

**AZ EGYÜTTMŰKÖDÉS CÉLJA**

* 1. Felek egybehangzóan deklarálják, hogy céljuk a tiszavasvári sportélet ösztönzése, az egészséges életmód és a mozgáskultúra minél szélesebb körben történő népszerűsítése, ezért megállapodnak abban, hogy jelen Együttműködési Megállapodásban rögzítettek szerint együttműködnek, tevékenységüket az itt meghatározott célok szerint vállalják összehangolni.
  2. Az Önkormányzat részéről évenként működési támogatás biztosítása az Egyesület részére lehetőség szerint.
  3. Az Önkormányzat a tulajdonában álló, de a Tiszavasvári Városi Kincstár által üzemeltetett 4440 Tiszavasvári, Petőfi u. 3. szám alatti 2448/6 hrsz.-ú Városi Sportcsarnok használatát biztosítja az Egyesület részére legalább addig, amíg jelen együttműködési megállapodás hatályos. A használat feltételeit a Felek külön megállapodásban rögzítik.

**AZ EGYÜTTMŰKÖDÉS HATÁLYA**

* 1. A megállapodás a felek általi aláírás napján lép hatályba. (……………………..)
  2. Jelen együttműködési megállapodás határozatlan ideig, de legalább a hatályba lépésétől számított 5 évig érvényes.
  3. Az együttműködési megállapodás bármelyik fél igénye esetén írásban, közös megegyezéssel módosítható, az együttműködés részleteit szabályozó további külön megállapodással kiegészíthető

**A KAPCSOLATTARTÁS FORMÁI**

* 1. Kapcsolattartó a Felek részéről:
* Egyesület részéről: Nácsa Balázs elnök (e-mail: nacsa.balazs@tiszater.hu tel.: 0630/2069148)
* Önkormányzat részéről: Szőke Zoltán polgármester (email: [polgarmester@tiszavasvari.hu](mailto:polgarmester@tiszavasvari.hu), tel.: +3642/550-500)

**EGYÉB RENDELKEZÉSEK**

* 1. Az együttműködő felek megállapodnak abban, hogy a tudomásukra jutott bizalmas információkat a titoktartás szabályainak megfelelően kezelik.
  2. A megállapodás 4 eredeti példányban került aláírásra, melyből 1 példány az Egyesületet, 3 példány pedig az Önkormányzatot illeti meg.

A megállapodást Tiszavasvári Város Önkormányzata Képviselő-testülete a 10/2020.(I.30.) Kt. számú határozatával fogadta el.

Felek a jelen megállapodást elolvasták, megértették, és mint akaratukkal mindenben megegyezőt, jóváhagyólag írták alá.

Tiszavasvári, 2020. ……..…… Tiszavasvári, 2020. ……..………

|  |  |
| --- | --- |
| **Szőke Zoltán**  **Tiszavasvári Város Önkormányzata** | **Nácsa Balázs**  **Tiszavasvári Sportegyesület** |